**Elementi i kriteriji vrednovanja za 2. razred (Hrvatski jezik)**

**Nastavnik: Antonija Matičević**

**Hrvatski jezik i komunikacija**

dovoljan (2)

- učenik prema smjernicama govori u skladu s temom govornoga teksta

- učenik prepoznaje osnovna obilježja i svrhu izlagačkih tekstova te izdvaja informacije i ideje bitne za svrhu slušanja

- učenik razlikuje funkciju i osnovna obilježja izlagačkih tekstova te razvrstava i povezuje informacije i ideje

- učenik prema primjeru piše izlagačke tekstove i primjenjuje obilježja funkcionalnoga stila u skladu sa svrhom teksta

- učenik imenuje sintaktičku službu riječi u rečenici

- učenik opisuje rečenice u tekstu i pomoću smjernica primjenjuje sintaktična znanja pri njegovu oblikovanju

- učenik prema smjernicama određuje pripadnost leksema leksičkom sloju

dobar (3)

* učenik prema smjernicama govori u skladu s temom i oblikom govornoga teksta
* učenik opisuje osnovna obilježja i svrhu izlagačkih tekstova te analizira informacije i ideje bitne za svrhu slušanja
* učenik opisuje funkciju i osnovna obilježja izlagačkih tekstova te sažima informacije i ideje
* učenik prema smjernicama piše izlagačke tekstove i primjenjuje obilježja funkcionalnoga stila u skladu sa svrhom teksta
* učenik razlikuje sintaktičku službu riječi u rečenici i primjenjuje znanja pri oblikovanju teksta
* učenik razlikuje rečenice po sastavu i primjenjuje sintaktična znanja pri oblikovanju teksta
* učenik prema smjernicama izdvaja lekseme određenoga leksičkoga sloja i navodi prikladne kontekste za njihovu uporabu

vrlo dobar (4)

- učenik samostalno govori u skladu s temom, oblikom i svrhom govornoga teksta

- učenik tumači obilježja i svrhu izlagačkih tekstova te organizira informacije i ideje bitne za svrhu slušanja

- učenik objašnjava funkciju i obilježja izlagačkih tekstova na poznatim primjerima te sažima i objašnjava informacije i ideje u tekstu, a svoje zaključke potkrepljuje prikladnim citatima

- učenik samostalno piše izlagačke tekstove i primjenjuje obilježja funkcionalnog stila u skladu sa svrhom teksta

- učenik objašnjava sintaktičku službu riječi u rečenici i primjenjuje znanja pri oblikovanju teksta

- učenik objašnjava rečenice u tekstu, primjenjuje sintaktična znanja pri oblikovanju teksta i i opisuje linearnu i paralelnu tekstnu vezu

- učenik samostalno izdvaja lekseme određenoga leksičkoga sloja prema zadanome kontekstu

odličan (5)

- učenik samostalno govori u skladu s temom, oblikom, svrhom i namjenom govornoga teksta i željenim učinkom na primatelja

- učenik analizira obilježja i svrhu izlagačkih tekstova te procjenjuje informacije i ideje bitne za svrhu slušanja

- učenik objašnjava funkciju i obilježja izlagačkih tekstova na poznatim i nepoznatim primjerima te sažima informacije i ideje u tekst, zaključke potkrepljuje prikladnim citatima i povezuje tekst sa svojim znanjem, iskustvom i drugim tekstovima

- učenik samostalno piše izlagačke tekstove i primjenjuje obilježja funkcionalnog stila u skladu sa svrhom teksta i željenim učinkom na primatelja

- učenik analizira sintaktičku službu riječi u rečenici i primjenjuje znanja pri oblikovanju teksta

- učenik analizira načine povezivanja rečenica u tekst, razlikuje linearnu i paralelnu tekstnu vezu i vezna sredstva pri oblikovanju teksta

- učenik samostalno izdvaja lekseme određenoga leksičkoga sloja i služi se prikladnim leksikom prema samostalnom ili zadanom kontekstu

**Književnost i stvaralaštvo**

dovoljan (2)

- učenik tumači tematska i žanrovska obilježja pojedinoga književnoga teksta i primjenjuje pojmove vezane uz prozne, poetske i dramske vrste

- učenik imenuje književnopovijesno razdoblje u kojem je nastao književni tekst i opisuje njegova obilježja te objašnjava stilskopoetička obilježja književnog teksta

dobar (3)

- učenik analizira tematska i žanrovska obilježja pojedinoga književnoga teksta i primjenjuje pojmove vezane uz prozne, poetske i dramske vrste

- učenik objašnjava stilsko-poetička obilježja književnog teksta i potkrepljuje ih primjerima iz teksta te opisuje važnost određenog književnog teksta u književnoj i kulturnoj povijesti

vrlo dobar (4)

- učenik interpretira književne tekstove prema temi ili žanru i primjenjuje pojmove vezane uz prozne, poetske i dramske vrste

- učenik uspoređuje književne tekstove s obzirom na književnopovijesni, povijesni, društveni i kulturni kontekst i opisuje važnost određenog književnog teksta u književnoj i kulturnoj povijesti

odličan (5)

- učenik uspoređuje književne tekstove prema temi ili žanru i primjenjuje pojmove vezane uz prozne, poetske i dramske vrste

- učenik uspoređuje književne tekstove s obzirom na književnopovijesni, povijesni, društveni i kulturni kontekst i obrazlaže važnost određenog književnog teksta u književnoj i kulturnoj povijesti

**Kultura i mediji**

dovoljan (2)

- učenik uočava kako su informacije, ideje, stavovi i mišljenja prikazani u medijskom tekstu i kako utječu na životni stil primatelja

- učenik navodi bitne tekstove za hrvatsku kulturnu baštinu i kulturni krug i prepoznaje njihovu povezanost s vlastitim kulturnim identitetom

dobar (3)

- učenik opisuje kako su informacije, ideje, stavovi i mišljenja prikazani u medijskom tekstu i kako utječu na životni stil primatelja s obzirom na dob i spol

- učenik opisuje bitne tekstove za hrvatsku kulturnu baštinu i kulturni krug i njihovu povezanost s vlastitim kulturnim identitetom

vrlo dobar (4)

- učenik uočava stilska sredstva u medijskim tekstu te objašnjava kako su u njemu prikazane informacije, ideje, stavovi i mišljenja i kako utječu na životni stil primatelja s obzirom na dob, spol i kulturni kontekst

- učenik obrazlaže bitne tekstove za hrvatsku kulturnu baštinu i kulturni krug i njihovu povezanost s vlastitim kulturnim identitetom

odličan (5)

- učenik uočava stilska sredstva u medijskim tekstu te prosuđuje kako su u njemu prikazane informacije, ideje, stavovi i mišljenja i kako utječu na životni stil primatelja s obzirom na dob, spol i kulturni kontekst

- učenik analizira bitne tekstove za hrvatsku kulturnu baštinu i kulturni krug i njihovu povezanost s vlastitim kulturnim identitetom

**Zaključna ocjena**

Aritmetička sredina svih upisanih ocjena može profesoru poslužiti za orijentaciju, ali zaključna ocjena ne mora proizlaziti iz aritmetičke sredine svih upisanih ocjena, posebno ako je učenik u drugom polugodištu pokazao znatan napredak u odnosu na prvo polugodište. U tom se slučaju učeniku može zaključiti i veća ocjena od one koja proizlazi iz aritmetičke sredine svih upisanih ocjena. Isto se odnosi i na situaciju u kojoj je učenik nazadovao u odnosu na prvo polugodište. U tom se slučaju učeniku može zaključiti i manja ocjena od one koja proizlazi iz aritmetičke sredine svih upisanih ocjena.